ASASSN-15lh

ASASSN-15lh (ဆူပါနိုဗာ အမည် SN 2015L) သည် တောက်ပသည့် နက္ခတ္တအရာဝတ္ထုဖြစ်ကာ ကနဦးတွင် အင်မတန်တောက်ပသည့် ဆူပါနိုဗာဟု တွေးခဲ့ကြသည်။ ယင်းအား All Sky Automated Survey for SuperNovae (ASAS-SN) အဖွဲ့က ၂၀၁၅ ခုနှစ်တွင် အင်းဒတ် ကြယ်စုတန်း၌ ၁၄ လက်မရှိ တယ်လီစကုပ်ဖြင့် ခြေရာခံမိခဲ့သည်။ ရှာဖွေတွေ့ရှိမှုအား ASAS-SN အဖွဲ့က အခြားသော တယ်လီစကုပ်ပေါင်းများစွာဖြင့် အတည်ပြုခဲ့ပြီး  Science ဂျာနယ်၌ ပုံနှိပ်ဖော်ပြခဲ့သည်။ အခြားသော မြေပြင်အခြေစိုက် လေ့လာသူများက ယင်းသည် လည်ပတ်နေသော မဟာတွင်းနက်ကြီးဖြစ်ပြီး ထုထည်နည်းကြယ်အား ဖျက်ဆီးပစ်သည်ဟု အဆိုပြုခဲ့သည်။ 

အကယ်၍ ဆူပါနိုဗာ ASASSN-15lh သည် အတောက်ပဆုံးဖြစ်ပါက ယင်းသည် နဂါးငွေ့တန်း ဂယ်လက်ဆီထက် အဆပေါင်း ၅၀ ပိုမိုတောက်ပမည်ဖြစ်သည်။ စွမ်းအင်မှာ နေထက် အဆပေါင်း ၅၇၀ ဘီလီယံ ပိုမိုများပြားလှသည်။ ဆူပါနိုဗာ၏ အနီရောင်အရွေ့သည် ၀.၂၃၂၆ ရှိပြီး  ကမ္ဘာမြေမှ အလင်းနှစ် ၃.၈ ဘီလီယံခန့် ဝေးကွာသည်။ အိုဟိုင်းယိုးပြည်နယ် တက္ကသိုလ်မှ Krzysztof Stanek ၏ အဆိုအရ အကယ်၍ ယင်းဆူပါနိဗာသည် မိမိတို့ဂယ်လက်ဆီအတွင်း ဖြစ်ပွားခဲ့ပါက ညဘက်ဟူသည် မရှိတောဘဲ လပြည့်ဝန်းထက် ပိုမိုတောက်ပကာ နေ့ခင်းဘက်၌ပင် လွယ်ကူစွာ မြင်ရမည်ဟုဆိုသည်။

ကိုးကား

ထပ်မံဖတ်ရန်

ကဏ္ဍ:အင်းဒတ် (ကြယ်စုတန်း)
Category:ဟိုက်ပါနိုဗာများ